als_Latn dik_Latn tur_Latn
13 Mars 2015 - 22:15
Ai ka uruar drejtuesit e FBK-së, basketbollistët kosovarë dhe tërë komunitetin sportiv për këtë lajm të rëndësishëm jo vetëm për basketbollin kosovar por për sportin në përgjithësi.
Ministri vlerëson se pas pranimit të Komitetit Olimpik të Kosovës në Komitetin Olimpik Ndërkombëtar, pranimi i FBK-së në FIBA shënon pranimin më të rëndësishëm që ka ndodhur në kuadër të procesit të ndërkombëtarizimit të sportit në vendin tonë.
Ministri Shala përgëzon basketbollistët e FBK-në për këtë hap të jashtëzakonshëm, duke u dëshiruar mbarëvajtje në punën e tyre në të ardhmen dhe suksese sa më të mëdha në garat që do të zhvillojnë, duke falënderuar po ashtu edhe të gjithë ata që kanë dhënë kontributin e tyre për arritjen e këtij qëllimi.
________________________________________________________________________
Ministri i Punëve të Jashtme, Hashim Thaçi pranimin e Kosovës në FIBA e ka cilësuar si “Trepikësh spektakular”.
“Një lajm fantastik për Kosovën. Trepikësh spektakular! Kosova u anëtarësua në Federatën Ndërkombëtare të Basketbollit, FIBA. Kjo arritje është fryt i përpjekjeve të brezave të shumtë të kosovarëve të të gjitha fushave. I përgëzoj FBK-në, të gjithë basketbollistët dhe sportdashësit për këtë sukses të madh i cili do të fuqizojë edhe më tej afirmimin e sportit kosovar në arenën ndërkombëtare”, ka shkruar ai.
__________________________________________________________________________
Kryeministri i Kosovës, Isa Mustafa, ka uruar sportistët për pranimin e FBK-së në FIBA.
Në një postim në rrjetin social Facebook, ai ka shkruar se Kosova ngadalë, por sigurt po bëhet pjesë e institucioneve ndërkombëtare.
“Pranimi i Federatës së Basketbollit të Kosovës në Federatën Ndërkombëtare të Basketbollit është një lajm i gëzueshëm dhe i shumëpritur për të gjithë sportistët, sportdashësit dhe qytetarët e Republikës së Kosovës. Kosova, kështu, ngadalë por sigurt po bëhet pjesë e institucioneve ndërkombëtare”, ka shkruar ai në FB.
_____________________________________________________________________________
Ish-ministri i Sportit, Memli Krasniqi është shprehur i lumtur me pranimin e Kosovës në Federatën Ndërkombëtare të Basketbollit- FIBA.
Federata e Basketbollit të Kosovës ka marrë konfirmimin se është pranuar në FIBA duke u bërë anëtarja e 215 e kësaj Federate.
“Jam jashtëzakonisht i lumtur për pranimin e sapo konfirmuar te Federatës se Basketbollit te Kosovës ne FIBA. Ruaj kujtime te veçanta nga koha e lobimit dhe angazhimit te madh qe e bëmë bashkë me FBK-në dhe miqtë e tjerë për të arritur këtë qellim”, ka shkruar ai në Facebook.
“Urime basketbollisteve tanë, urime Federates, urime te gjithe sportisteve dhe sportdashesve. Caku i ardhshem: pranimi i plote i FFK-se ne UEFA dhe FIFA”.
______________________________________________________________________________
I menjëhershëm ka qenë edhe reagimi i Kryetarit të Prishtinës, Shpend Ahmeti, i cili ka përmendur gjeneratat e kaluara që kanë punuar në zhvillimin e basketbollit të Kosovës.
“Lajm shumë shumë i mirë nga FIBA. Kosova pranohet në familjen ndërkombëtare të basketbollit. Përgëzoj bordin e Federatës dhe të gjithë ata që punuan në këtë drejtim. Po ashtu duhet t’i përgëzojmë të gjithë ata që me vite të tëra punuan në zhvillimin e basketbollit në Kosovë. Tash edhe më shumë gara ndërkombëtare”, ka shkruar ai në Facebook.
© KOHA.net
14 Prill 2015 - 23:25
14 Prill 2015 - 23:13
14 Prill 2015 - 23:11
14 Prill 2015 - 23:10
14 Prill 2015 - 23:02
Ec me kohën...
fao_Latn als_Latn als_Latn als_Latn unk als_Latn als_Latn unk als_Latn als_Latn als_Latn unk als_Latn als_Latn als_Latn als_Latn unk als_Latn als_Latn tur_Latn als_Latn als_Latn als_Latn als_Latn als_Latn als_Latn